Luqalile Uhlelo Lokukhuthaza Ukuxolelana Elizweni
Inhloko kahulumende uMnu Tsvangirai uthi kumele bonke abadala amacala kwezombusazwe baphumele egcekeni njalo abathintwa ludlakela bahla
Uhlelo lokukhuthaza ukuxolelana elizweni luqale ngoLwesihlanu eHarare lapho inkokheli yamabandla akuhulumendewomanyano emanyane khona ikhuthaza ukuthula. UMongameli Robert Mugabe utsheleumbuthano weziphathamandla zikahulumende labameli bakwamanye amazwe esigodlweni ukuthi kungumlandu wezizalwane zeZimbabwe ukuqeda ukungezwani,esithi usola kakhulu udlakela olulokhu lusaqhubeka elizweni kwezombusazwe. Leyimbiko egcizelelwe yinhoko kahulumende uMnu Morgan Tsvangirai lomsekeli wakheuMnu Arthur Mutambara. Kodwa okube sobala yikuthi uMugabe loTsvangiraikabavumelani ekuthini uhlelo lokuxolelana lolu kumele luqhutshwe njani. UTsvangirai ukhuthaze ukuthi kutshelwane iqiniso mayelana ngodlakela olubekhonaelizweni kusukela ngesikhatho sempi yenkululeyo, kusiya kumpi yeGukurahundi kanye lanyakanye lapho okuqhamuke khona udlakela olwesabisayo lukhokhelwa ngabebandla leZanu PF UTsvangirai ukhuthaze lokuhlawulwa kwalabo abathintwe ludlakela, esithinjalo uzulu kumele ezikhulumele ukuthi ufuna uhlelo lokuxolelana loluluqhutshwe njani. UMugabe yena kazange ayithinte linkulumo. Abenhlanganisoezizimeleyo abanengi basola indlela uhlelo lolu oluqhutshwa ngayo njalo bathikabasoze baphatheke kilo.bathi abezombusazwe kabamelanga babe yibo abalukhokhelayo ngoba kuyibo njalo abakhokhela kundaba zodlakela. Uhlelo lolu luphela ngeSonto lapho abezinkonzo abakhangelelwe ukubuthana khona eHarare bekhulekela ukuthula. Ingcwethi ecubungula ezombusazwe uMnu George Mkhwanazi utshele iStudio 7 ukuthi kaboni abeZanu PF bephumela egcekeni mayelana ngamacala abawadalileyo.